text: Па сканчэньні вайны працаваў дзяржаўным службоўцам, рэдактарам газэтаў (напр. «Праўда»), мастацкім рэдактарам у выдавецтве «Tatran», сцэнарыстам Чэхаславацкай кінастудыі ў Браціславе.
  Па 1948 року далучыўся да будаваньня сацыялістычнага грамадзтва, аднак ужо ў сярэдзіне 50-х пачаў аддаляцца ад камуністычных ідэяў. У 1956 напісаў аповесьць «Дэман згодніцтва» (славац. Démon súhlasu), аднесенай да гэтак званай літаратуры «расправы са сталінізмам» (апублікаваная ў 1963). У 1968—1969 роках агітаваў за правядзеньне дэмакратычных рэформаў. Выступіў супраць акупацыі Чэхаславаччыны савецкімі войскамі і стаў крытыкам таталітарызму.